
Ábendingar VÁ vegan áforma um breytingar á fjarskiptalögum.

Í áformum vegna lagasetningarinnar kemur fram að breyta þarf 4. mgr. 86. greinar fjarskiptalaga og gera hana skýrari.
VÁ félag um vernd  fjarðar vill koma eftirfarandi ábendingum á framfæri vegna þessara áforma.
C-liður Leiðir.
Í lið 1, er ekki minnst á akkerisfestingar innan helgunarsvæða, aðeins að mælieining helgunarsvæðis eigi að vera sjómíla.
Að mati VÁ þarf eftirfarandi að vera skýrt í lagagreininni eftir breytingar:
· Þar sem talað er um mílu er átt við sjómílu.
· Að allar akkerisfestingar eru fortakslaust bannaðar a.m.k. innan helgunarsvæðis sæstrengja, sem er fjórðungur úr sjómílu(463 m) til hvorrar handar.
· Taka þarf fullt tillit til beiðni Farice ehf í bréfi til Háskóla-, iðnaðar og nýsköpunarráðuneytisins 8.3.2023 varðandi breytingar á fjarskiptalögum, þar sem farið er fram á að akkerisfestingar sjókvía og annars búnaðar, sem nota þarf við sjókvíaeldi, sé skilyrðislaust utan helgunarsvæðis (Bréfið fylgir í viðhengi).
· Samkvæmt lið 11 í 1.mgr 3. greinar skipalaga https://www.althingi.is/lagas/nuna/2021066.html : "Skip er sérhvert fljótandi far nema annars sé getið."
· Samkvæmt 31. grein hafnarreglugerðar https://www.samgongustofa.is/media/log-og-reglur/326_2004.pdf: "Skip telst í reglugerð þessari sérhvert fljótandi far, sem nota má sem flutningatæki, dvalarstað, vinnustað, framleiðslustað eða geymslustað."
Sjókví er ekkert annað en fljótandi far, þ.e. netapoki sem hangir í grind og þarf að festa með akkeri.


Þörfin fyrir strangar reglur um akkerisfestingar er sannarlega mikil og  kemur skírt í ljós í umsókn Kaldvíkur ehf um byggingarleyfi fyrir sjókvíar í Seyðisfirði. Þar eru akkerisfestingar teiknaðar inni á helgunarsvæði Farice-1 strengsins, skv. spegilmynd á bls. 2 í meðfylgjandi aðaluppdrætti fyrir sjókvíaeldisstöð í Selstaðavík.(Skjalið fylgir) Nánari gögn um hönnun eldisstöðvarinnar frá norska fyrirtækinu Scaleaq má fá hjá HMS. Gögnin styðja við málflutning VÁ.
VÁ vill minna á að skv. upplýsingum Veðurstofu Íslands liggur ekkert mat fyrir um áhrif ofanflóða á akkerisfestingar.(Skjal Veðurstofunnar fylgir)
VÁ bendir líka á að atburður eins og varð í Reyðarfirði árið 2021 þegar fóðurpramminn Muninn sökk í óveðri  https://www.rnsa.is/media/4911/21-002-s-001-muninn-fodurprammi.pdf má alls ekki verða þar sem fjarskiptastrengur liggur á hafsbotni  eins og í Seyðisfirði.
VÁ bendir einnig á skemmdir á sæstreng við Hjaltlandseyjar, sem megi að öllum líkindum rekja til fiskiskips, sbr. frétt https://nyr.ruv.is/frettir/erlent/2025-07-28-skemmdir-a-hjaltlandseyjastreng-hafa-ekki-ahrif-her-a-landi-449647
Með hliðsjón af framangreindu er ljóst að breyta þarf fjarskiptalögum þ.a. afdráttarlaust bann verði við öllum akkerisfestingum ( svo sem skipa, sjókvía, pramma, bauja og annars sem þarfnast akkerisfestinga við) að minnsta kosti innan 463 m frá sæstrengjum.  
Það þarf að tryggja þjóðaröryggið. Gott samráð þarf að vera við alla hagsmunaaðila, ekki síst þá sem sjá um fjarskipti þjóðarinnar.
Farice-1 strengurinn er mikilvægur fyrir  þjóðaröryggi bæði Íslands og Færeyja.
 
F.h. VÁ félags um vernd fjarðar

